Radość życio-2
Wejrzyj-jak piyknie slońce świyci
Posuchej-jak piyknie ćwiyrko ptok
Widzisz-jak piyknie bawiom sie dzieci
Łobocz-jaki piykny flidru krzok.
Wejrzyj-jako po burzy gryfno tyncza
Posuchej-jak hopafedel w trowie gro
Widzisz-karlus biere lipsta za rynka
Łobocz-na pewno ji pieszczonek do.
Wejrzyj-jaki piykny świat jest w koło
Posuchej-śmiych dziecek co goniom motyla
Widzisz-tak tysionce lot już jest wysoło
Łobocz wszystko-bo to piykno chwila.
Życie niy yno ze sobom płaczki niesie
Naucz sie paczeć, korzystej z chwili
Wygoń kajś smutki i łośmiyj sie
A los zacznie sprzijać i życie umili.
Autor : Janina Żoch
szl_Latn szl_Latn szl_Latn szl_Latn szl_Latn ces_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn deu_Latn